BMyGuest | LekkeSlaap
BMyGuest is geleë in die klein dorpie Aliwal-Noord naby die oewer van die Oranjerivier. Hierdie selfsorg-akkommodasie is ideaal vir sakereisigers, klein gesinne en diegene wat op reis is en soek na 'n plekkie om te oornag.
Die gastehuis het 4 slaapkamers met en-suite badkamers. 3 van die kamers het privaat kombuise met stowe, mikrogolfoonde, oonde, breekware en eetgerei. Al die kamers is toegerus met 'n TV, maar slegs 2 kamers het DStv-kanale. Beddegoed word voorsien. Ontbyt is op versoek beskikbaar.
Die gastehuis is geleë in 'n stil, rustige omgewing waar vrede en ouwêreldse gasvryheid soomloos verweef word.